কলকাতায় পাসপোর্ট তৈরির চাপ এত বেশি যে আঞ্চলিক দফতর রীতিমতো হিমশিম খাচ্ছে। শুধু এই রাজ্যেই নয়, গোটা দেশেই চিত্রটা মোটামুটি এক। এ বার তাই গোটা দেশেই বাছাই ডাকঘরে পাসপোর্ট পরিষেবা দেওয়ার সিদ্ধান্ত নিয়েছে কেন্দ্র। এর জন্য প্রাথমিক ভাবে দেশে ৮৫টি ডাকঘর বেছে নেওয়া হয়েছে। সেই সব ডাকঘরেও পাসপোর্টের আবেদন জমা করা যাবে। এর মধ্যে চারটি ডাকঘর এই রাজ্যে। 
এখন পশ্চিমবঙ্গে দু’টি পাসপোর্ট সেবা কেন্দ্র (পিএসকে) রয়েছে। কলকাতায় ইএম বাইপাসে রুবি মোড়ে কাছে একটি কেন্দ্র রয়েছে। অন্যটি রয়েছে মুর্শিদাবাদের বহরমপুরে। এ বার রায়গঞ্জ, আসানসোল, কৃষ্ণনগর এবং উত্তর কলকাতার একটি ডাকঘরে এই সুযোগ মিলবে।
আরও পড়ুন
ভিড় এড়িয়ে, আরও সহজে বাড়ির কাছে পাসপোর্ট! জেনে নিন নতুন নিয়ম
পাসপোর্টের আবেদনের নিয়মে বদল
বিদেশ মন্ত্রক ঠিক করেছে, আগামী ২৮ ফেব্রুয়ারি থেকেই ওই চারটি ডাকঘরে পাসপোর্টের আবেদনপত্র জমা নেওয়া পরে রাজ্যের আরও কিছু ডাকঘরে এই পরিষেবা মিলতে পারে। খুব তাড়াতাড়ি শিলিগুড়ি শহরেও একটি পাসপোর্ট সেবা কেন্দ্র তৈরি হওয়ার কথা। তাই আর কয়েকটা দিন পরেই এখনকার দু’টি কেন্দ্রের উপরে চাপ অনেক কমে যাবে। পিএসকে-র মতো ডাকঘরেওপাসপোর্ট আবেদনকারীর ছবি তোলা, আঙুলের ছাপ নেওয়া, নথিপত্র পরীক্ষা করা হবে। 
তবে ইচ্ছা মতো কেন্দ্র বাছা যাবে না। কলকাতার বাসিন্দাদের রুবি মোড়ের কাছ অফিসেই যেতে হবে। উত্তর ২৪ পরগনার আবেদনকারীরা যেতে পারবেন উত্তর কলকাতার ডাকঘরে। আসানসোলের ডাকঘরে আবেদন করতে পারবেন বর্ধমান, বীরভূম, বাঁকুড়া ও পুরুলিয়া জেলার বাসিন্দারা। কৃষ্ণনগর শুধুমাত্র নদিয়া জেলার বাসিন্দাদের জন্য আর রায়গঞ্জের ডাকঘর আবেদন নেবে দুই দিনাজপুর ও মালদহের বাসিন্দাদের।
দেখুন ভিডিও—